જેવી રીતે વિવિધ દેશોનું ચલણ અલગ અલગ હોય છે , તેવી રીતે ભારતનું ચલણ પણ અન્ય દેશો કરતા અલગ છે . તેને રૂપિયાના નામથી ઓળખવામાં આવે છે . વિવધ દેશોના ચલણનું મૂલ્ય અમેરિકન ડોલરની તુલનાને આધારે આંકવામાં આવે છે . આપે નોંધ્યું હશે કે અનેકવાર સમાચારોમાં ડોલર સાથે રૂપિયો ઘટ્યો કે વધ્યો હોવાની બાબત સમાચાર બને છે . તેની અસર શેરબજાર ઉપર પણ જોવા મળે છે . આપને કદાચ એમ થતું હશે તે ડોલરની તુલનામાં રૂપિયાની વધઘટની રૂપિયા અને આપની આવક પર કેવી રીતે કેવી અસર પડે છે ? અહીં અમે એ સમજાવવાનો પ્રયાસ કર્યો છે કે ડોલરમાં કે રૂપિયાના મૂલ્યમાં વધઘટ થવાથી આપણી બચત પર કેવી રીતે અસર પડે છે ? આવો જાણીએ ડોલરના મૂલ્યમાં વધઘટ કેવી રીતે આપણા પર અસર કરે છે . . .